# क्या आप किसी विकलांगता से ग्रस्त हैं? क्या आपको किसी ने शारीरिक नुकसान पहुँचाया है, आपके साथ बुरा व्यवहार किया है या आपका फायदा उठाया है?

यदि आपके साथ ऐसा हुआ है, तो आपको अपने अधिकारों के संरक्षण के लिए भावनात्मक समर्थन या सहायता की आवश्यकता हो सकती है। आपकी सहायता के लिए नि:शुल्क, स्वतंत्र और गोपनीय समर्थन उपलब्ध है।

## भावनात्मक समर्थन

परामर्श समर्थन से विकलांगता-ग्रस्त लोगों, उनके परिजनों और देखभालकर्ताओं को सहायता मिल सकती है।

सलाहकर्ता से आपको इन बातों में समर्थन मिल सकता है:

* सुरक्षित और गोपनीय परिवेश में अपनी भावनाओं और अनुभूतियों के बारे में बात करना
* किसी मुद्दे या समस्या का समाधान करना
* अपने लिए उपलब्ध अन्य व्यावहारिक समर्थन प्राप्त करना।

## पक्ष-समर्थन में सहायता

पक्ष-समर्थन से विकलांगता-ग्रस्त लोगों, उनके परिवार के सदस्यों या उनकी ओर से काम करने वाले देखभालकर्ताओं को सहायता मिल सकती है।

पक्ष-समर्थक आपको इन बातों में सहायता दे सकता है:

* अपने अधिकारों का संरक्षण करना
* समस्याओं का समाधान करना
* संचार के लिए समर्थन खोजना
* कानूनी या वित्तीय सेवाओं जैसे अन्य समर्थन प्राप्त करना।

यह समर्थन उन लोगों के लिए भी उपलब्ध है, जो विकलांगता राजकीय आयोग (Disability Royal Commission) में भाग लेने के बारे में सोच रहे हैं। आप अपना समय लेकर समर्थन प्राप्त करने के बारे में सोच सकते/सकती हैं।

जब आप तैयार हो जाएँ, तो आपके लिए यहाँ समर्थन उपलब्ध है।

राष्ट्रीय परामर्श और रेफरल सेवा से **1800 421 468** या **02 6146 1468** पर संपर्क करें या वेबसाइट [dss.gov.au/disability-royal-commission-support](http://dss.gov.au/disability-royal-commission-support) पर जाएँ।

**यदि आपको वर्तमान में किसी भी रूप में हिंसा या दुर्व्यवहार का अनुभव हो रहा है, या आपको अपनी सुरक्षा के बारे में चिंता है, तो पुलिस को 000 पर कॉल करें।**

## सुगमता

आपको हमारी वेबसाइट [dss.gov.au/disability-royal-commission-support](http://dss.gov.au/disability-royal-commission-support) पर उपलब्ध समर्थनों के बारे में ईज़ी रीड, ऑसलैन और अनुवादित सामग्री जैसे सुलभ प्रारूपों में और अधिक जानकारी मिल सकती है।

जो व्यक्ति सुनने में असमर्थ हैं या जिन्हें सुनने और/या बोलने में कठिनाई होती है, वे राष्ट्रीय रिले सेवा (एनआरएस) [National Relay Service (NRS)] के माध्यम से हमसे संपर्क कर सकते हैं। कृपया 133 677 पर फोन करें।

यदि आपको किसी अन्य भाषा में समर्थन की आवश्यकता है, तो आप नि:शुल्क अनुवाद और दुभाषिया सेवा (टीआईएस नैशनल) [Translating and Interpreting Service (TIS National)] का उपयोग कर सकते/सकती हैं। आप नीचे दिए गए नंबरों पर कॅाल कर सकते/सकती हैं:

* **1800 421 468** पर कॉल करें और दुभाषिए के लिए निवेदन करें। सलाहकार व्यवस्था करेगा, या
* अनुवाद और दुभाषिया सेवा (TIS National) को **131 450** पर कॉल करके उनसे **1800 421 468** पर संपर्क कराने के लिए कहें।

## समर्थन कैसे प्राप्त करें

परामर्श समर्थन के लिए राष्ट्रीय परामर्श और रेफरल सेवा (National Counselling and Referral Service) से  
**1800 421 468** पर संपर्क करें, या अपने निकट स्थित किसी सलाहकार या पक्ष-समर्थक से संपर्क कराने के लिए कहें। यह सेवा कार्यदिवसों में सुबह के 9बजे से लेकर शाम के 6बजे तक और सप्ताहांतों व राष्ट्रीय सार्वजनिक अवकाशों के दिन सुबह के 9बजे से लेकर शाम के 5बजे तक उपलब्ध रहती है।

हमारी वेबसाइट [dss.gov.au/disability-royal-commission-support](http://dss.gov.au/disability-royal-commission-support) पर भी समर्थन सेवाओं के संपर्क विवरण उपलब्ध हैं।

आपके लिए यहाँ समर्थन उपलब्ध है।

**NDAP**

राष्ट्रीय विकलाँगता पक्षसमर्थन कार्यक्रम (National Disability Advocacy Program)

Blue Knot Foundation – National Centre of Excellence for Complex Trauma

Australian Government